
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1108 

9 Μαίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ανώτατου ανά υπάλληλο αριθμού των 
ωρών που απαιτούνται για την εξυπηρέτηση των 
αναγκών της λειτουργίας του Κοινοβουλίου πέ¬ 
ραν του κανονικού ωραρίου εργασίας και προσ¬ 
διορισμός δικαιούχων. 1 

Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ σε Πράξεις/Υποέργα 
του Ε.Π. ΠΕΡΙΒΑΛΛΟΝ - ΑΕΙΦΟΡΟΣ ΑΝΑΠΤΥΞΗ / 


ΕΤΠΑ, του Ε.Π. ΠΕΡΙΒΑΛΛΟΝ - ΑΕΙΦΟΡΟΣ ΑΝΑ- 
ΠΤΥΞΗ/ΤΣ, στο πλαίσιο του ΕΣΠΑ. 2 

Αποζημίωση Εκπαιδευτικού Προσωπικού (Καθο¬ 
ρισμός Ωριαίας Αντιμισθίας Στρκων Εκπαιδευ¬ 
τών). 3 

Τροποποίηση της υπ’ αριθ. 103/31-1-2011 (ΦΕΚ 
111/Γ/2011) απόφασης του Γενικού Γραμματέα της 
Αποκεντρωμένης Διοίκησης Αιγαίου περί Διορι¬ 
σμού Ληξιάρχων στο Δήμο Νάξου και Μικρών Κυ¬ 
κλάδων. 4 


Καθορισμός ωραρίου λειτουργίας των Υπηρεσιών 
του Ν.Π.Δ.Δ. «ΚΕΝΤΡΟ ΠΟΛΙΤΙΣΜΟΥ ΑΘΛΗΤΙΣΜΟΥ 

ΚΑΙ ΠΕΡΙΒΑΛΛΟΝΤΟΣ ΔΗΜΟΥ ΚΟΡΙΝΘΙΩΝ». 5 

Διαπίστωση ανάγκης για υπερωριακή απασχόληση, 
καθιέρωση υπερωριακής απασχόλησης με αμοιβή 
για υπαλλήλους διαφόρων υπηρεσιών της Περι¬ 
φερειακής Ενότητας Τρικάλων Περιφέρειας Θεσ¬ 
σαλίας για το έτος 2013. 6 


ΑΠΟΦΑΣΕΙ Σ 

Αριθμ. 4331 (1) 

Καθορισμός ανώτατου ανά υπάλληλο αριθμού των 
ωρών που απαιτούνται για την εξυπηρέτηση των 
αναγκών της λειτουργίας του Κοινοβουλίου πέραν 
του κανονικού ωραρίου εργασίας και προσδιορισμός 
δικαιούχων. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. - τις διατάξεις των άρθρων 65 παρ. 6 και 103 παρ. 6 
του Συντάγματος, σύμφωνα με τις οποίες το προσωπικό 
της Βουλής διέπεται αποκλειστικά από τον Κανονισμό 
της, σε συνδυασμό με τις διατάξεις του άρθρου 11 παρ. 
4 του Κανονισμού της Βουλής (Μέρος Κοινοβουλευτικό, 
ΦΕΚ 106/Α/87), όπως ισχύει, 

2. - τις διατάξεις των άρθρων 1, 3, 5, 6, 27, 32, 33, 34, 
35, 81, 85, 86, 94, 95 παρ. 5 και 12, 97,100,129,158,164Γ 
και 164Δ του Κανονισμού της Βουλής (Μέρος Β'- ΦΕΚ 
51/Α/97), όπως ισχύει, 

3. - τις 7577/21-12-1993 (ΦΕΚ 914/Β/21 -12-1993), 
4742/3602/11-8-1997 (ΦΕΚ 930/Β/31-8-1998), 12602/7914/31- 
12-2003 (ΦΕΚ 1997/Β/31-12-2003), 6877/4667/9-7-2007 
(ΦΕΚ 1170/Β/11-7-2007), 3218/2182/4-3-2010 (ΦΕΚ 225/Β/ 
4-3-2010) και 6663/4580/13-5-2010 (ΦΕΚ 643/Β/13-5-2010) 
αποφάσεις του Προέδρου της Βουλής, 

4- τις διατάξεις των άρθρων 12, 20 και 29 του 
Ν. 4024/2011 (ΦΕΚ 226/Α/27-10-2011), όπως ισχύουν, 

5. - την 3060/2217/6-3-2013 (ΦΕΚ 56/Α/7-3-2013) απόφα¬ 
ση της Ολομέλειας της Βουλής, 

6. - το γεγονός, ότι οι υπηρεσίες της Βουλής λειτουρ¬ 
γούν καθ’ όλο το 24ωρο και κατά τις αργίες και εξαι¬ 
ρέσιμες ημέρες του έτους, 

7.- την ύπαρξη σχετικής πιστώσεως στον Προϋπολογι¬ 
σμό Δαπανών της Βουλής (Κ.Α. 0511) οικονομικού έτους 
2013, αποφασίζουμε: 

1. Μειώνουμε από 1.3.2013, τον ανώτατο κατά μήνα 
αριθμό των ωρών υπερωριακής απασχόλησης ανά 
υπάλληλο εκ του μονίμου, επί θητεία, μετακλητού και 
ιδιωτικού δικαίου προσωπικού της Βουλής, καθώς και 
του αποσπασμένου σ’ αυτήν με οποιαδήποτε σχέση, 
σύμφωνα με τον Κανονισμό της Βουλής (Μέρος Β'- ΦΕΚ 
51/Α/97), όπως ισχύει και τους Ειδικούς Εσωτερικούς 
Κανονισμούς της Βουλής, σε 52 ώρες και ορίζουμε την 
ωριαία αμοιβή του προσωπικού αυτού, ίση με το ωρομί¬ 
σθιο που ισχύει κάθε φορά για τους λοιπούς δημοσίους 
πολιτικούς διοικητικούς υπαλλήλους, ως εξής: 
α) Υπερωριακή εργασία μέχρι 22ης ώρας, 16 ώρες, 
β) Νυχτερινή υπερωριακή εργασία από 22ης ώρας 
μέχρι της 6ης πρωινής, 22 ώρες και 
γ) Κυριακών και εξαιρέσιμων ημερών εργασίας, από 
6ης πρωινής μέχρι 22ης ώρας, 14 ώρες. 

2. Στην ως άνω ρύθμιση περιλαμβάνονται το προσω¬ 
πικό της Υπηρεσίας Ασφάλειας Μεγάρου Βουλής, το 
προσωπικό της ΕΛ.ΑΣ. που διατίθεται για την ασφάλεια 
του Πρωθυπουργού, των μελών του Προεδρείου της 
Βουλής και των Προέδρων των Κοινοβουλευτικών Ομά¬ 
δων, το προσωπικό που εργάζεται στο Τμήμα Τηλεπικοι¬ 
νωνιακής Εξυπηρετήσεως Βουλής - Κυβερνήσεως του 
Ο.Τ.Ε. στη Βουλή και το προσωπικό που εργάζεται στο 
κατάστημα των ΕΛ.ΤΑ εντός του Μεγάρου της Βουλής 
για την εξυπηρέτηση του Βουλευτηρίου. 

3. Η κατά την παράγραφο 1 ρύθμιση καταλαμβάνει 
και το κύριο προσωπικό του Νομικού Συμβουλίου του 
Κράτους στη Βουλή των Ελλήνων. 

4. Η απόφαση 7577/5570/21 -12-93 του Προέδρου της 
Βουλής (ΦΕΚ 914/Β/21-12-93) εξακολουθεί να ισχύει πε- 
ριλαμβανομένου και του κύριου προσωπικού του Νομι¬ 
κού Συμβουλίου του Κράτους στη Βουλή των Ελλήνων, 
καθώς και του προσωπικού της Υπηρεσίας Ασφάλειας 
Μεγάρου Βουλής, του προσωπικού της ΕΛ.ΑΣ. που δι¬ 
ατίθεται για την ασφάλεια του Πρωθυπουργού, των 
μελών του Προεδρείου της Βουλής και των Προέδρων 
των Κοινοβουλευτικών Ομάδων. 

5. Η βεβαίωση των κατά μήνα ωρών υπερωριακής απα¬ 
σχόλησης θα γίνεται από τους οικείους Προϊσταμένους 
των Γενικών Διευθύνσεων, Διευθύνσεων, Τμημάτων και 
Γ ραφείων στα οποία είναι τοποθετημένοι ή υπηρετούν 
οι υπάλληλοι, προκειμένου για το προσωπικό της Βου¬ 
λής (μόνιμο, με θητεία, ιδιωτικού δικαίου, μετακλητό) ή 
τους κατά περίπτωση προϊσταμένους για τους λοιπούς 
δικαιούχους, με καταστάσεις στις οποίες θα φαίνεται ο 
χρόνος απασχολήσεως καθενός υπαλλήλου ανάλογα με 
τη συμμετοχή του στην υπερωριακή εργασία, θα τελεί 
δε υπό την έγκρισή μας ή του Γ ενικού Γ ραμματέα της 
Βουλής με ιδιαίτερη απόφαση που θα εκδίδεται κάθε 
μήνα. 

6. Το προσωπικό όλων των προαναφερόμενων κα¬ 
τηγοριών λαμβάνει το υπερωριακό επίδομα της παρ. 
5 του άρθρου 95 του Κανονισμού της Βουλής (Μέρος 
Β'- ΦΕΚ 51/Α/97), όπως ισχύει, εφόσον δε λαμβάνει από 
άλλη πηγή αποζημίωση για την ίδια αιτία. 

7. Από τις διατάξεις της αποφάσεως αυτής προκα- 
λείται μείωση δαπάνης στον Κ.Α. 0511 του Προϋπολο¬ 
γισμού Δαπανών της Βουλής οικονομικού έτους 2013, 
στον οποίο είναι εγγεγραμμένες σχετικές πιστώσεις. 


8. Η απόφαση αυτή ισχύει από 1.3.2013 και από την 
ημερομηνία αυτή παύει να ισχύει οποιαδήποτε όμοια 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2013 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. 500/0051 (2) 

* Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ σε Πράξεις/Υποέργα του 
Ε.Π. ΠΕΡΙΒΑΛΛΟΝ - ΑΕΙΦΟΡΟΣ ΑΝΑΠΤΥΞΗ / ΕΤΠΑ, 
του Ε.Π. ΠΕΡΙΒΑΛΛΟΝ - ΑΕΙΦΟΡΟΣ ΑΝΑΠΤΥΞΗ/ΤΣ, 
στο πλαίσιο του ΕΣΠΑ. 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των άρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του άρθρ. 10, παρ. 6 και 7 του 
Ν.3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ.1 του Ν.3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ Α' 210). 

4. Τις διατάξεις του άρθρου 21 παρ. 3 του Ν.4024/ 
27-10-2011 «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015». (ΦΕΚ Α' 40/226/27-10-2011). 

5. Την αριθμ. 2/49837/0004/2-7-2008 (ΦΕΚ Β' 1334) από¬ 
φαση του Υπουργού Οικονομίας και Οικονομικών «Κα¬ 
θορισμός αρμοδιοτήτων και ρύθμιση θεμάτων λειτουρ¬ 
γίας της Επιτροπής Δημοσιονομικού Ελέγχου (άρθρο 15 
Ν. 3614/2007)». 

6. Την αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΑ Διευθύνσεων Προγραμματισμού 
και Ελέγχων κλπ (Δ51 και Δ56). 

7. Την αριθμ. 2/46430/0004/24-7-2012 (ΦΕΚ Β' 2183) 
Απόφαση του Αναπληρωτή Υπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Αναπληρωτή Υπουργού» στο Γενικό 
Γ ραμματέα Δημοσιονομικής Πολιτικής, στους Προϊστα¬ 
μένους Γενικών Διευθύνσεων, Διευθύνσεων και Τμημά¬ 
των της Γ ενικής Γ ραμματείας Δημοσιονομικής Πολιτικής 
/ Γενικού Λογιστηρίου του Κράτους του Υπουργείου 
Οικονομικών» (Άρθρο 2, οτοιχ. Β, παρ. 2, περιπτ. ιβ). 

8. Την αριθμ. 2/78378/0022/29-12-2011 Απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 Απόφαση του 
Υπουργού Οικονομίας και Οικονομικών «Καθορισμός 
του ύψους εκτός έδρας αποζημίωσης και των εξόδων 
μετακίνησης των μετακινούμενων προσώπων με τα άρ¬ 
θρα 15 και 16 του Ν. 3614/2007» (ΦΕΚ Β' 1850/03.09.2009), 
όπως τροποποιήθηκε με την αριθμ. 2/33481/0022/ 
27-4-2011 Απόφαση του Υπουργού Οικονομικών «Δαπά¬ 
νες Μετακινήσεων» (ΦΕΚ Β'/1069/31-5-2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2013. 

11. Το γεγονός ότι από τις διατάξεις αυτής της από¬ 
φασης προκαλείται, δαπάνη 728.70 € για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β'). 

12. Την εγκεκριμένη στην αρ. 532/31-01-2013 συνεδρί¬ 
αση της ΕΔΕΑ Στρατηγική Ελέγχων και το εγκεκρι¬ 
μένο στην αρ. 532/31-01-2013 συνεδρίαση Πρόγραμμα 
Ελέγχων για την ελεγκτική περίοδο 01/07/2012 έως 
30/06/2013, αποφασίζουμε: 

1. Συστήνουμε Ομάδα για τη διενέργεια ελέγχου: 

- στο υποέργο «ΚΑΤΑΣΚΕΥΗ ΤΩΝ ΥΠΟΛΕΙΠΟΜΕΝΩΝ 
ΕΡΓΑΣΙΩΝ ΕΡΓΟΥ ΕΠΑΝΑΔΗΜΙΟΥΡΠΑΣ ΛΙΜΝΗΣ ΚΑΡ- 
ΛΑΣ, Α" ΦΑΣΗ-ΑΠΑΛΛΟΤΡΙΩΣΗ» (κωδ. 2) της Πράξης 
«ΚΑΤΑΣΚΕΥΗ ΤΩΝ ΥΠΟΛΕΙΠΟΜΕΝΩΝ ΕΡΓΑΣΙΩΝ ΕΡΓΟΥ 
ΕΠΑΝΑΔΗΜΙΟΥΡΠΑΣ ΛΙΜΝΗΣ ΚΑΡΛΑΣ, Α' ΦΑΣΗ» (κωδ. 
299882) (Δικαιούχος: « Υ.ΠΟ.ΜΕ.ΔΙ./ΓΓΔΕ - Δ/ΝΣΗ ΕΓ¬ 
ΓΕΙΟΒΕΛΤΙΩΤΙΚΩΝ ΕΡΓΩΝ (Δ7)») στο πλαίσιο του Ε.Π. 
ΠΕΡΙΒΑΛΛΟΝ - ΑΕΙΦΟΡΟΣ ΑΝΑΠΤΥΞΗ /ΕΤΠΑ, του ΕΣΠΑ. 

- στο υποέργο «ΑΠΟΧΕΤΕΥΣΗ ΚΑΙ ΒΙΟΛΟΓΙΚΟΣ ΚΑ¬ 
ΘΑΡΙΣΜΟΣ ΔΗΜΟΣ ΜΑΡΜΑΡΙΟΥ» (κωδ. 1) της Πράξης 
«Εργα Προσαγωγής Λυμάτων και Βιολογικός Καθαρι¬ 
σμός οικισμού Μαρμαρίου» (κωδ. 340199) (Δικαιούχος: 
«ΔΗΜΟΣ ΚΑΡΥΣΤΟΥ») στο πλαίσιο του Ε.Π. ΠΕΡΙΒΑΛΛΟΝ 
- ΑΕΙΦΟΡΟΣ ΑΝΑΠΤΥΞΗ /ΤΣ, του ΕΣΠΑ. 

2. Την Ομάδα Ελέγχου αποτελούν οι: 

- ΥΠΕΡΗΦΑΝΟΣ ΔΗΜΗΤΡΗΣ του ΣΤΑΜΟΥ, με Α.Δ.Τ. 
ΑΚ 563623, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Ταμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΓΙΕ Μηχανικών, ως συντονιστής. 

- ΚΑΣΤΑΝΙΑΣ ΣΠΥΡΙΔΩΝ του ΝΙΚΟΛΑΟΥ, με Α.Δ.Τ. 
Π 655605, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Τ αμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Μηχανικών, ως μέλος. 

- ΑΓΟΡΑΣ ΧΑΡΑΛΑΜΠΟΣ του ΓΕΩΡΓΙΟΥ, με Α.Δ.Τ. 
Τ 037146, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Ταμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΤΕ Δημοσιονομικών, ως μέλος. 

3. Ο έλεγχος θα διενεργηθεί ως εξής: 

• Στις 17/06/2013 στην Διαχειριστική Αρχή του 
ΕΠ.ΠΕΡ.Α.Α. στην Αθήνα και μετάβαση στη Λάρισα. 

• Στις 18/06/2013 έλεγχος στο Υποέργο 299882/2 στην 
ΕΥΔΕ Κάρλας στη Λάρισα. 

• Στις 19/06/2013 έλεγχος στο Υποέργο 299882/2 στην 
ΕΥΔΕ Κάρλας στη Λάρισα και μετάβαση στην Κάρυστο. 

• Στις 20/06/2013 έλεγχος στο Υποέργο 340199/1 στο 
Δήμο Καρύστου. 


• Στις 21/06/2013 έλεγχος στο φυσικό αντικείμενο του, 
Υποέργου 340199/1 στο Μαρμάρι Καρύστου και επιστρο¬ 
φή στην Αθήνα. 

4. Έργο της Ομάδας είναι ο έλεγχος των ανωτέρω 
υποέργων. 

5. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 8 του προοιμίου απόφαση. 

6. Η εκτός έδρας αποζημίωση και τα έξοδα μετακίνη¬ 
σης των ελεγκτών θα καλυφθούν σύμφωνα με την υπό 
στοιχείο 9 του προοιμίου απόφαση. 

7. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

* Δημοσιεύθηκε αρχικά στο ΦΕΚ 184/ΥΟΔΔ/25-4-2013 

Αθήνα, 22 Απριλίου 2013 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 

-♦- 

Αριθμ. Φ.840/2/128132/Σ.443 (3) 

Αποζημίωση Εκπαιδευτικού Προσωπικού (Καθορισμός 
Ωριαίας Αντιμισθίας Στρκων Εκπαιδευτών). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Του άρθρου 41 του Ν.Δ.721/70 «Περί Οικονομικής 
Μερίμνης και Λογιστικού των Ενόπλων Δυνάμεων» (ΦΕΚ 
Α' 251). 

β. Του άρθρου 21 ν.3187/03 (ΦΕΚ Α' 233), όπως αντικα- 
ταστάθηκε με το άρ. 88 παρ. 22 ν.3883/10 (ΦΕΚΑ' 167). 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ.63/05 (ΦΕΚ Α' 98). 

δ. Του άρθρου 1 παρ. 2 ν.3833/10 (ΦΕΚΑ' 40). 

ε. Του άρθρου τρίτου παρ. 1 ν. 3845/10 (ΦΕΚ Α' 65). 

2. Την υπ' αριθμ. πρωτ. 2/42740/0022/14-8-08/ΚΥΑ «Ανα- 
προσαρμογή-Καθορισμός Αποζημιώσεων Προσωπικού 
που διδάσκει στις Στρατιωτικές Σχολές και τα Κέντρα 
Εκπαίδευσης των Ενόπλων Δυνάμεων» (ΦΕΚ Β' 1732). 

3. Την αριθμ. 250298/6-7-12 Κοινή Απόφαση του Πρω¬ 
θυπουργού και του Υπουργού Εθνικής Αμυνας «Ανάθε¬ 
ση αρμοδιοτήτων στους Υφυπουργούς Εθνικής Άμυνας 
Παναγιώτη Καράμπελα και Δημήτριο Ελευσινιώτη) (ΦΕΚ 
Β' 2130). 

4. Την αριθμ. Υ48/9-7-12 Απόφαση Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα »(ΦΕΚ Β'2105 ). 

5. Το γεγονός ότι από τις διατάξεις της παρούσας 
απόφασης δεν προκαλείται πρόσθετη ετήσια οικονομική 
επιβάρυνση στον Π/Υ, για το πρώτο έτος εφαρμογής και 
σε βάθος πενταετίας καθώς το όποιο κόστος αμοιβής 
αντιρροπείται από τη μη αύξηση του αριθμού των δι¬ 
καιούχων που θα κάνουν χρήση των οικείων διατάξεων, 
αποφασίζουμε: 

Άρθρο 1 

Δικαιούχοι - Ποσό Αποζημίωσης 

Στις διατάξεις της περίπτωσης δ της παραγράφου 1 
του άρθρου 1 της με αρ. πρ. 2/42740/0022/14-8-08/Κοινής 
Απόφασης των Υφυπουργών Οικονομίας και Οικονο¬ 
μικών και Εθνικής Αμυνας (ΦΕΚ 1732 Β'), με τις οποίες 
καθορίστηκαν τα ποσά της ωριαίας αποζημίωσης του 
προσωπικού που διδάσκει στις Στρατιωτικές Σχολές 
και τα Κέντρα Εκπαίδευσης των Ενόπλων Δυνάμεων, 
τα οποία καταβάλλονται στο ύψος που έχουν διαμορ¬ 
φωθεί μετά τις ποσοστιαίες μειώσεις του άρθρου 1 του 
Ν.3833/2010 (ΦΕΚ Α' 40) και του άρθρου τρίτου του 
Ν. 3845/2010 (ΦΕΚ Α' 65), υπάγονται και οι Στρατιωτικοί 
Εκπαιδευτές των Ανώτατων Στρατιωτικών Εκπαιδευτι¬ 
κών Ιδρυμάτων (Α.Σ.Ε.Ι.). ως προς το ύψος της ωριαίας 
αντιμισθίας αυτών που προβλέπεται από τις διατάξεις 
της παρ. 7 του άρθρου 21 του Ν. 3187/2003 (ΦΕΚ Α' 233), 
όπως αντικαταστάθηκε με την παρ. 22 του άρθρου 88 
του Ν. 3883/2010 (ΦΕΚ Α' 167). 

Αρθρο 2 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΧΡΗΣΤΟΣ ΣΤΑΪΚΟΥΡΑΣ ΔΗΜΗΤΡΙΟΣ ΕΛΕΥΣΙΝΙΩΤΗΣ 
-♦- 

Αριθμ. 18074/4721 (4) 

Τροποποίηση της υπ' αριθ. 103/31-1-2011 (ΦΕΚ 111/Γ/2011) 
απόφασης του Γενικού Γραμματέα της Αποκεντρω¬ 
μένης Διοίκησης Αιγαίου περί Διορισμού Ληξιάρχων 
στο Δήμο Νάξου και Μικρών Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. .Τις διατάξεις: α) του άρθρου 2 του Ν.344/76 (ΦΕΚ 
134/Α) όπως τροποποιήθηκε με το άρθρο 9 του Ν.2307/95 
(ΦΕΚ 113/Α). 

β) του άρθρου 14 του Ν.2399/96 (ΦΕΚ 90/Α) και του 
άρθρου 6 του Ν. 2503/97 (ΦΕΚ 107/Α). 

γ) του άρθρου 280 του Ν.3852/2010 (ΦΕΚ 87/Α) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης - Πρόγραμμα Καλλικράτης». 

δ) του Π.Δ. 143/2010 (ΦΕΚ 236/Α) «Οργανισμός της 
Αποκεντρωμένης Διοίκησης Αιγαίου». 

ε) της παρ. 10 του άρθρου 45 του Ν. 3979/2011 (ΦΕΚ 
138/Α) «Για την ηλεκτρονική διακυβέρνηση και λοιπές 
διατάξεις». 

2. Την υπ' αριθ. Φ. 127080/57460/21-12-2010 απόφαση 
του ΥΠ.ΕΣ.Α.Η.Δ. «Υποδιαιρέσεις ληξιαρχικής περιφέρει¬ 
ας Δήμων που συνιστώνται από συνένωση ΟΤΑ σύμφω¬ 
να με το Ν. 3852/2010» (ΦΕΚ 1984/Α). 

3. Την υπ' αριθ. 103/31-1-2011 απόφασή μας (ΦΕΚ 
111/Γ/2011) περί διορισμού ληξιάρχων στο Δήμο Νάξου 
και Μικρών Κυκλάδων. 


4. Την υπ' αριθ. 5471/1158/22-2-2012 απόφασή μας (ΦΕΚ 
744/Β/2012) με την οποία τροποποιήθηκε η υπ' αριθ. 
103/31-1-2011 (ΦΕΚ 111/Γ/2011) απόφασή μας περί διορι¬ 
σμού ληξιάρχων στο Δήμο Νάξου και Μικρών Κυκλάδων. 

5. Την υπ' αριθ. 68/15-3-2013 (σε ορθή επανάληψη) 
απόφαση του Δημάρχου Νάξου και Μικρών Κυκλάδων, 
αποφασίζουμε: 

Τροποποιούμε την υπ' αριθ. 103/31-1-2011 απόφασή 
μας (ΦΕΚ 111/Γ/2011) όπως τροποποιήθηκε με την υπ' 
αριθ. 5471/1158/22-2-2012 (ΦΕΚ 744/Β/2012) απόφαση περί 
διορισμού ληξιάρχων στο Δήμο Νάξου και Μικρών Κυ¬ 
κλάδων, κατά το μέρος που αφορά στο διορισμό ληξιάρ- 
χου στις Δημοτικές Ενότητες Δονούσας, Κουφονησίων, 
Σχοινούσας ως εξής: 

α) αντικαθιστούμε την Ειρήνη Σκοπελίτη του Ηλία, 
κλάδου ΔΕΙ, με τη Δήμητρα Μαρκουλή του Γεωργίου, 
υπάλληλο ΚΕΠ Δονούσας, κλάδου ΔΕ Διεκπεραίωσης 
Υποθέσεων Πολιτών, για να εκτελεί καθήκοντα ληξιάρ- 
χου της Δημοτικής Ενότητας Δονούσας. 

β) αντικαθιστούμε την Αικατερίνη Ψαρρού του Μιχα¬ 
ήλ, κλάδου ΔΕΙ, με τη Μόσχα Ψαρρού του Πολύδωρου, 
υπάλληλο ΚΕΠ Κουφονησίων, κλάδου ΠΕ Διεκπεραίωσης 
Υποθέσεων Πολιτών, για να εκτελεί καθήκοντα ληξιάρ- 
χου της Δημοτικής Ενότητας Κουφονησίων. 

γ) αντικαθιστούμε τον Γεώργιο Γρίσπο του Μιχαήλ, 
Σύμβουλο Δημοτικής Ενότητας Σχοινούσας, με τη Φω¬ 
τεινή Βγόντζα του Γεωργίου, υπάλληλου ΚΕΠ Σχοινού- 
σας, κλάδου ΔΕ Διεκπεραίωσης Υποθέσεων Πολιτών, 
για να εκτελεί καθήκοντα ληξιάρχου της Δημοτικής 
Ενότητας Σχοινούσας. 

Κατά τα λοιπά ισχύει η υπ' αριθ. 103/31-1-2011 απόφασή 
μας όπως τροποποιήθηκε με την υπ' αριθ. 5471/1158/ 
22-2-2012 απόφαση. 

Σε περίπτωση απουσίας ή κωλύματος τους θα ανα¬ 
πληρώνονται από το Δήμαρχο Νάξου και Μικρών Κυ¬ 
κλάδων ή τον νόμιμο αντικαταστάτη του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 19 Απριλίου 2013 

Η Γ ενική Γ ραμματέας Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

-♦- 

Αριθμ. 14095/1834 (5) 

Καθορισμός ωραρίου λειτουργίας των Υπηρεσιών του 
Ν.Π.Δ.Δ. «ΚΕΝΤΡΟ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΠΕ¬ 
ΡΙΒΑΛΛΟΝΤΟΣ ΔΗΜΟΥ ΚΟΡΙΝΘΙΩΝ» 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280 παρ. I. 

3. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 

4. Τις διατάξεις του άρθρου 36 του Ν.3584/2007 (ΦΕΚ 
143/τ.Α/28-7-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Τις διατάξεις του άρθρου 7 της από 11-10-2001 (ΦΕΚ 
1362/τ.Β/18-10-2001) Κοινής Απόφασης των Υφυπουργών 
Εσωτερικών Δημόσιας Διοίκησης και Αποκέντρωσης και 
Αθλητισμού με θέμα: «Πρότυπος Κανονισμός Λειτουρ¬ 
γίας Νομικών Προσώπων Δημοσίου Δικαίου Δημοτικών 
και Κοινοτικών Χώρων Αθλησης της Χώρας». 

6. Την αριθμ. 12/2013 απόφαση του Διοικητικού Συμβου¬ 
λίου του Ν.Π.Δ.Δ «ΚΕΝΤΡΟ ΠΟΛΙΤΙΣΜΟΥ ΑΘΛΗΤΙΣΜΟΥ 
ΚΑΙ ΠΕΡΙΒΑΛΛΟΝΤΟΣ ΔΗΜΟΥ ΚΟΡΙΝΘΙΩΝ», σχετικά με 
τον καθορισμό του ωραρίου λειτουργίας των υπηρεσι¬ 
ών και την εργασία του προσωπικού όλες τις ημέρες 
του μήνα συμπεριλαμβανομένων των ημερών Σαββάτου, 
Κυριακής καθώς και των εξαιρέσιμων ημερών. 

7. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο 
επιτελούν, αποφασίζουμε: 

Α. Καθιερώνουμε τη λειτουργία των υπηρεσιών του 
Ν.Π.Δ.Δ. «ΚΕΝΤΡΟ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΠΕΡΙ¬ 
ΒΑΛΛΟΝΤΟΣ ΔΗΜΟΥ ΚΟΡΙΝΘΙΩΝ» και την εργασία του 
προσωπικού ως ακολούθως: 

1. Πινακοθήκη: Δευτέρα - Παρασκευή 08.00 π.μ. - 
ΙΘ.ΟΟμ.μ. 

Τουλάχιστον δύο απογεύματα εβδομαδιαίως Ιδ.ΟΟμ.μ. 
- 20.00 μ.μ (κατά τη διάρκεια περιοδικών εκθέσεων) 

Σάββατο 09.00 -13.00 μ.μ (κατά τη διάρκεια περιοδικών 
εκθέσεων) 

Κυριακή 10.00- 13.00 μ.μ ( εφόσον υπάρχει προγραμ¬ 
ματισμένη ξενάγηση) 

Παρασκευή ή Σάββατο Ιδ.ΟΟμ.μ - 24.00 (εφόσον πραγ¬ 
ματοποιούνται εγκαίνια) 

2. Βιβλιοθήκη: Δευτέρα - Παρασκευή 07.30 π.μ- 15.30 
μ.μ. 

Δευτέρα και Τετάρτη Ιδ.ΟΟμ.μ. - 20.00 μ.μ 

3. Φιλαρμονική Δευτέρα- Παρασκευή 09.00 π.μ. -13.00 
μ.μ 

Δευτέρα - Τετάρτη - Παρασκευή 16.00 - 21.30 μ.μ. 

Σάββατο 08.00 π.μ. -15.00 μ.μ. 

Κυριακή και αργίες ( έκτακτες υπηρεσίες χωρίς συ¬ 
γκεκριμένη ώρα, π.χ. δοξολογίες, περιφορές κ.α.). 

Κατά τη διάρκεια της εβδομάδας μπορεί να πραγμα¬ 
τοποιηθούν έκτακτες πρόβες ενόψει κάποιας υπηρεσίας 

4. Στάδιο: Δευτέρα - Παρασκευή 07.00 π.μ. - 22.00 μ.μ. 

Σάββατο 08.00 π.μ -16.00 μ.μ (εφόσον υπάρχουν προ¬ 
πονήσεις - αγώνες και άλλες έκτακτες ανάγκες) 

Κυριακή 14.00 - 22.00 μ.μ. ( εφόσον υπάρχουν 

προπονήσεις - αγώνες και άλλες έκτακτες ανάγκες) 

5. Κέντρο Πολιτισμού: Δευτέρα-Παρασκευή 07.30π.μ- 
15.30 μ.μ 

Δευτέρα - Παρασκευή 17.00 - 22.00μ.μ 

Σάββατο 09.30 π.μ. - 23.00 μ.μ 

Κυριακή 11.00 μ.μ -13.00 μ.μ. (σε περίπτωση έκτακτης 
πρόβας) και 17.00 - 21.00 μ.μ.( πρόβες χορού). 

6. Να λειτουργεί ο Τομέας των Πολιτιστικών Δρα¬ 
στηριοτήτων του ΚΕ.Π.Α.Π. κατά τις νυχτερινές ώρες, 
για την αντιμετώπιση εκτάκτων αναγκών (διοργάνωση 
θεατρικών και κινηματογραφικών παραστάσεων, συναυ¬ 
λιών, μουσικών και χορευτικών εκδηλώσεων, φεστιβάλ, 
εκθέσεων εικαστικών , βιβλιοπαρουσιάσεων), με μέγιστο 
αριθμό απασχολουμένων μέχρι τέσσερα (4) άτομα - 


ανάλογα με την ύπαρξη ή μη παράλληλων εκδηλώσεων-, 
με σχέση εργασίας μονίμου προσωπικού και προσωπι¬ 
κού Ιδιωτικού Δικαίου Αορίστου Χρόνου. 

7. Να λειτουργεί ο Τομέας των Αθλητικών Δραστη¬ 
ριοτήτων του ΚΕ.ΠΑ.Π. κατά τις νυχτερινές ώρες, για 
την αντιμετώπιση παγίων και εκτάκτων αναγκών (π.χ. 
προπονητικές- αγωνιστικές, αθλητικές δραστηριότη¬ 
τες εθνικών, επαγγελματικών ή ερασιτεχνικών ομάδων, 
διεξαγωγή αγώνων, προπονήσεις, αθλητικά σεμινάρια, 
συναυλίες και λοιπές εκδηλώσεις), με μέγιστο αριθμό 
απασχολουμένων μέχρι τρία (3) άτομα - ανάλογα με τη 
φύση της εκδήλωσης, δραστηριότητας -, με σχέση ερ¬ 
γασίας μονίμου προσωπικού και προσωπικού Ιδιωτικού 
Δικαίου Αορίστου Χρόνου. 

Β. Από τις διατάξεις της παρούσας απόφασης προ- 
καλείται δαπάνη για το έτος 2013, ύψους 4.000,00 € σε 
βάρος του προϋπολογισμού του Ν.Π.Δ.Δ. «ΚΕΝΤΡΟ ΠΟ¬ 
ΛΙΤΙΣΜΟΥ ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ ΔΗΜΟΥ 
ΚΟΡΙΝΘΙΩΝ» η οποία θα βαρύνει τον Κ.Α. 15-6012.001 του 
σκέλους των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Απριλίου 2013 

Ο Γενικός Γραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. οικ.1688/74262 (6) 

Διαπίστωση ανάγκης για υπερωριακή απασχόληση, κα¬ 
θιέρωση υπερωριακής απασχόλησης με αμοιβή για 
υπαλλήλους διαφόρων υπηρεσιών της Περιφερεια¬ 
κής Ενότητας Τρικάλων Περιφέρειας Θεσσαλίας για 
το έτος 2013. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 
Έχοντας υπόψη: 

Ι.Τις διατάξεις του Ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Τις διατάξεις του Π.Δ. 129/2010 (ΦΕΚ 222/Α/27.12.2010) 
«Οργανισμός της Περιφέρειας Θεσσαλίας». 

3. Τ ις διατάξεις του άρθρου 16 του Ν.3205/2003, (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ..», όπως 
τροποποιήθηκαν με τις διατάξεις του άρθρου 20 του 
Ν. 4024/2011 (ΦΕΚ 226/Α/27-10-2011) «Συνταξιοδοτικές 
ρυθμίσεις, ενιαίο μισθολόγιο..», τις διατάξεις της παρ.1 
του άρθρου 38 του Ν.3986/2011 (ΦΕΚ 252Α') και τις δια¬ 
τάξεις των παρ.1 και 12 του άρθρου 45 του Ν.4071/2012 
(ΦΕΚ 85Α'). 

4. Τις διατάξεις του άρθρου 6 του Ν.3833/2010, (ΦΕΚ 
40/Α/15.3.2010), «Προστασία της εθνικής οικονομίας-Επεί- 
γοντα μέτρα για την αντιμετώπιση της δημοσιονομικής 
κρίσης». 

5. Τις διατάξεις του άρθρου 25 παρ.7 του Ν.2738/99, 
(ΦΕΚ 180/Α/09.09.1999),«Συλλογικές διαπραγματεύσεις 
στη Δημόσια Διοίκηση..». 

6. Την αριθμ. 2/37190/0026/21-6-2001 (ΦΕΚ 15/ 
Β/17.07.2001)απόφαση του Υπουργού Οικονομικών «Κα¬ 
θορισμός δικαιολογητικών πληρωμής αποζημίωσης για 
υπερωριακή, νυχτερινή, Κυριακών και εξαιρέσιμων ημε¬ 
ρών εργασία». 

7. Την αριθμ. 3471/32342/1-3-2013 απόφαση της Αποκε¬ 
ντρωμένης Διοίκησης Θεσσαλίας-Στερεάς Ελλάδας με 
ΑΔΑ:ΒΕ270Ρ10-ΙΕΥ(ΦΕΚ 650/Β/21-3-2013) «Καθορισμός 
ωραρίου εργασίας σε 24ωρη βάση καθώς και κατά τις 
Κυριακές και εξαιρέσιμες ημέρες υπαλλήλων που ερ¬ 
γάζονται σε ελεγκτικές υπηρεσίες της Περιφερειακής 
Ενότητας Τρικάλων Περιφέρειας Θεσσαλίας». 

8. Την ανάγκη υπερωριακής απασχόλησης με αμοιβή, 
για το έτος 2013 για σαράντα (40) υπαλλήλους διαφό¬ 
ρων υπηρεσιών της Π.Ε Τρικάλων: 

α) κατά τις εργάσιμες ημέρες και απογευματινές ώρες, 
πέραν του κανονικού ωραρίου εργασίας και μέχρι την 
22η ώρα, για την αντιμετώπιση αυξημένων υπηρεσια¬ 
κών αναγκών που απορρέουν από την αναγκαιότητα 
εκκαθάρισης των διοικητικών χειρόγραφων αρχείων της 
υπηρεσίας, την συγκέντρωση και παροχή στοιχείων κα¬ 
τάστασης προσωπικού καθώς και για την σύνταξη απο¬ 
λογισμού, την παραλαβή και έλεγχο αιτήσεων υποψήφι¬ 
ων για πλήρωση θέσεων της Π.Ε Τρικάλων, την συνεχή 
παρακολούθηση της νομοθεσίας και των εγκυκλίων για 
την δημιουργία αρχείων και την τακτοποίηση των υφι¬ 
στάμενων, τις ανάγκες ενημέρωσης υπηρεσιών και πο¬ 
λιτών, την πλήρη ενημέρωση των προσωπικών μητρώων 
των υπαλλήλων με όλα τα στοιχεία της υπηρεσίας τους 
και διαχωρισμός αυτών σε υποφακέλλους- έλεγχος αυ¬ 
τών, την προεργασία για τις επικείμενες κρίσεις των 
προϊσταμένων και την αξιολόγηση του προσωπικού, την 
δημιουργία βάσεων δεδομένων πληροφορικής για την 
μηχανοργάνωση και την ηλεκτρονική επεξεργασία των 
διοικητικών αρχείων, την προεργασία και έλεγχο προ¬ 
μηθειών, την τακτοποίηση χρηματικών ενταλμάτων πλη¬ 
ρωμής- δημιουργία αρχείου, την συγκέντρωση, έλεγχο 
και παροχή οικονομικών στοιχείων καθώς και στοιχείων 
για τη σύνταξη του Περιφερειακού Προϋπολογισμού, την 
τακτοποίηση φακέλων έργων-έλεγχο δικαιολογητικών 
(Δ/νση Διοικητικού Οικονομικού: 10 υπάλληλοι), 

β) κατά τις εργάσιμες ημέρες και απογευματινές ώρες, 
πέραν του κανονικού ωραρίου εργασίας και μέχρι την 
22η ώρα, για την προετοιμασία και την διοργάνωση 
εκδηλώσεων Πολιτιστικού και Αθλητικού χαρακτήρα, 
συσκέψεων και επισκέψεων, την ανάγκη απασχόλησης 
οδηγού του Αντιπεριφερειάρχη, την προβολή και προ¬ 
ώθηση του Τουριστικού Προϊόντος του Νομού και την 
αντιμετώπιση άλλων έκτακτων και επειγουσών αναγκών. 
(Γραφείο Αντιπεριφερειάρχη: 6 υπάλληλοι), 

γ) κατά τις εργάσιμες ημέρες και απογευματινές ώρες, 
πέραν του κανονικού ωραρίου εργασίας και μέχρι την 
22η ώρα, για την προληπτική συντήρηση των εξυπηρετη- 
τών, την τήρηση αντιγράφων ασφαλείας εξυπηρετητών 
και Η/Υ χρηστών, ρυθμίσεις τοπικού δικτύου φωνής και 
δεδομένων και την εγκατάσταση αναβαθμίσεων εφαρ¬ 
μογών και προγραμμάτων προστασίας (Τμήμα Πληρο¬ 
φορικής: 1 υπάλληλο), 

δ) κατά τις εργάσιμες ημέρες και απογευματινές ώρες, 
πέραν του κανονικού ωραρίου εργασίας και μέχρι την 
22η ώρα, για τον έλεγχο τηλεπικοινωνιών, αδειών χρή¬ 
σης νερού, τήρησης περιβαλλοντικών όρων και περι¬ 
βαλλοντικής νομοθεσίας και την προστασία του Περι¬ 
βάλλοντος (Τμήμα Περιβάλλοντος και Υδροικονομίας: 
3 υπάλληλοι) 


ε) κατά τις εργάσιμες ημέρες και απογευματινές ώρες, 
πέραν του κανονικού ωραρίου εργασίας και μέχρι την 
22η ώρα, για τον έλεγχο Οχημάτων, Πρατηρίων Καυσί¬ 
μων και Σχολών Οδηγών, για την τήρηση και εφαρμογή 
της σχετικής νομοθεσίας (Δ/νση Μεταφορών και Επι¬ 
κοινωνιών: 4 υπάλληλοι). 

στ) κατά τις εργάσιμες ημέρες και απογευματινές 
ώρες πέραν του κανονικού ωραρίου εργασίας και μέ¬ 
χρι την 22η ώρα, για την ασφαλή διακίνηση και έλεγχο 
προϊόντων φυτικής προέλευσης(Δ/νση Αγροτικής Οικο¬ 
νομίας και Κτηνιατρικής εκτός Τμήματος Κτηνιατρικής: 
4 υπάλληλοι), καθώς και για την διενέργεια ελέγχων, 
καθώς και καθ' όλο το 24ωρο των εργάσιμων, Κυριακών 
και εξαιρέσιμων ημερών, για την προστασία του ζωικού 
κεφαλαίου, την εξασφάλιση της υγείας των ζώων και 
την προστασία της δημόσιας υγείας (Τμήμα Κτηνιατρι¬ 
κής: 4 υπάλληλοι). 

ζ) καθ' όλο το 24ωρο των εργάσιμων, Κυριακών και 
εξαιρέσιμων ημερών, για την διενέργεια Αγορανομι- 
κών και Ποιοτικών ελέγχων των επιχειρήσεων,για την 
προστασία των καταναλωτών.(Δ/νση Ανάπτυξης/Τμήμα 
Εμπορίου και Τουρισμού: 3 υπάλληλοι) 
η) καθ’ όλο το 24ωρο των εργάσιμων, Κυριακών και 
εξαιρέσιμων ημερών, για τον υγειονομικό έλεγχο κατα¬ 
στημάτων, για την τήρηση των κανόνων υγιεινής και την 
προστασία του καταναλωτή (Δ/νση Δημόσιας Υγείας 
και Κοινωνικής Μέριμνας: 5 υπάλληλοι). 

9. Το γεγονός ότι για την υπερωριακή, απογευματινή 
και νυχτερινή εργάσιμων ημερών καθώς και Κυριακών 
και εξαιρέσιμων ημερών, εργασία προβλέπονται σχετι¬ 
κές Πιστώσεις στον προϋπολογισμό Οικονομικού έτους 
2013 της Περιφέρειας ©εσσαλίας/Περιφερειακή Ενότητα 
Τ ρικάλων, αποφασίζουμε: 

Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες πέραν του κανονικού 
ωραρίου και μέχρι την 22η ώρα καθώς και καθ' όλο το 
24ωρο και κατά τις νυχτερινές ώρες των εργάσιμων και 
εξαιρέσιμων ημερών, όπως αναφέρονται παραπάνω, για 
το προσωπικό της Περιφερειακής Ενότητας Τρικάλων 
Περιφέρειας Θεσσαλίας για το έτος 2013. 

Ορίζουμε ότι: 

α) ο αριθμός του προσωπικού της Περιφερειακής Ενό¬ 
τητας Τρικάλων, κατά Δ/νση/Τμήμα, όπως αναφέρεται 
παραπάνω, που θα απασχοληθεί υπερωριακά είναι συ¬ 
νολικά σαράντα (40) υπάλληλοι. 

β) Οι ώρες απογευματινής υπερωριακής απασχόλησης 
είναι κατ' ανώτερο όριο είκοσι (20) ώρες το μήνα για 
κάθε υπάλληλο. Συνολικά κατ' ανώτερο όριο 800 ώρες 
ανά μήνα και 9600 ώρες το έτος. 

γ) οι ώρες, όπου προβλέπονται, υπερωριακής απασχό¬ 
λησης νυχτερινών, Κυριακών και εξαιρέσιμων ημερών 
είναι κατ' ανώτερο όριο δέκα έξι (16) ώρες το μήνα για 
κάθε υπάλληλο. Συνολικά κατ' ανώτερο όριο 640 ώρες 
ανά μήνα και 7680 ώρες το έτος. 

Για κάθε περίπτωση θα εκδοθεί απόφαση συγκρότη¬ 
σης συνεργείου υπερωριακής απασχόλησης, στην οποία 
θα αναφέρονται ονομαστικά οι συμμετέχοντες υπάλ¬ 
ληλοι με το αντικείμενο της απασχόλησης, το χρονικό 
διάστημα και οι ώρες απασχόλησης για τον καθένα, 
κατά μήνα. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων. 

Ο αρμόδιος θα βεβαιώνει την υπερωριακή απασχό¬ 
ληση των υπαλλήλων και το υπερωριακά παρασχεθέν 
έργο. 

Η προκαλούμενη δαπάνη, η οποία ανέρχεται στο ποσό 
των 70.000 Ευρώ συνολικά και 5.833.33 Ευρώ μηνιαίως, 
βαρύνει εγγεγραμμένες πιστώσεις του προϋπολογισμού 
της Περιφέρειας Θεσσαλίας για το οικονομικό έτος 


2013, Π.Ε. Τρικάλων του Φορέα 02.03.073 και Κ.Α.Ε. 0511 
& 0512.(53.500 & 16.500 Ευρώ αντίστοιχα) 

Η παρούσα απόφαση έχει ισχύ από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Απριλίου 2013 

Ο Περιφερειάρχης 
ΚΩΝ/ΝΟΣ ΑΓΟΡΑΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-σΐ3ΪΙ: ννββπΐ33ΐβι·.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1080905130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































